CELEX: 32021D0711
Language: ro
Date: 2021-04-29 00:00:00
Title: Decizia (PESC) 2021/711 a Consiliului din 29 aprilie 2021 de modificare a Deciziei 2013/184/PESC privind măsuri restrictive având în vedere situația din Myanmar/Birmania

30.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 147/17
               
            
         DECIZIA (PESC) 2021/711 A CONSILIULUI
         din 29 aprilie 2021
         de modificare a Deciziei 2013/184/PESC privind măsuri restrictive având în vedere situația din Myanmar/Birmania
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 22 aprilie 2013, Consiliul a adoptat Decizia 2013/184/PESC (1) privind măsuri restrictive având în vedere situația din Myanmar/Birmania.
                  
               
                     (2)
                  
                  
                     Pe baza reexaminării Deciziei 2013/184/PESC, măsurile restrictive ar trebui reînnoite până la 30 aprilie 2022.
                  
               
                     (3)
                  
                  
                     S-au primit informații actualizate privind două rubrici din listă.
                  
               
                     (4)
                  
                  
                     Prin urmare, Decizia 2013/184/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia 2013/184/PESC se modifică după cum urmează:
            
                        1.
                     
                     
                        Articolul 12 se înlocuiește cu următorul text:
                        
                           „Articolul 12
                           Prezenta decizie se aplică până la 30 aprilie 2022. Aceasta se reexaminează permanent. Decizia se reînnoiește sau se modifică, după caz, dacă Consiliul consideră că obiectivele acesteia nu au fost realizate.”
                        
                     
                  
                        2.
                     
                     
                        Anexa se modifică astfel cum se prevede în anexa la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 29 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia 2013/184/PESC a Consiliului din 22 aprilie 2013 privind măsuri restrictive având în vedere situația din Myanmar/Birmania (JO L 111, 23.4.2013, p. 75).
      
      
         
            ANEXĂ
            Rubricile 4 și 10 din lista persoanelor fizice și juridice, a entităților și a organismelor prevăzută în anexa la Decizia 2013/184/PESC se înlocuiesc cu rubricile de mai jos:
            
               
                            
                        
                        
                           Nume
                        
                        
                           Informații de identificare
                        
                        
                           Motive
                        
                        
                           Data includerii pe listă
                        
                     
                           „4.
                        
                        
                           Aung Aung
                        
                        
                           Genul: masculin
                           Număr militar de identificare: BC 23750
                        
                        
                           Generalul-maior Aung Aung este comandantul Comandamentului de sud-vest al Forțelor armate din Myanmar/Birmania (Tatmadaw) și fost comandant al celei de a 33-a divizii de infanterie ușoară a Forțelor armate din Myanmar/Birmania (Tatmadaw). În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către cea de a 33-a divizie de infanterie ușoară în a doua jumătate a anului 2017. Printre aceste atrocități se numără uciderile ilegale, violența sexuală și incendierea sistematică a caselor și clădirilor populației Rohingya.
                        
                        
                           25.6.2018
                        
                     
                           10.
                        
                        
                           Khin Hlaing
                        
                        
                           Data nașterii: 2 mai 1968
                           Genul: masculin
                        
                        
                           Generalul-maior Khin Hlaing este comandantul regiunii Triunghi a Forțelor armate din Myanmar/Birmania (Tatmadaw). El este fostul comandantul al celei de a 99-a divizii de infanterie ușoară și a fost comandantul Comandamentului de nord-est al Forțelor armate din Myanmar/Birmania (Tatmadaw). În calitatea de comandant al celei de a 99-a divizii de infanterie ușoară, a supravegheat operațiile militare desfășurate în statul Shan în 2016 și la începutul lui 2017. În acest context, el este responsabil pentru atrocitățile și încălcările grave ale drepturilor omului comise împotriva populației rurale aparținând minorităților etnice în statul Shan în a doua jumătate a anului 2016 de către cea de a 99-a divizie de infanterie ușoară. Printre acestea se numără uciderile ilegale, detenția forțată și distrugerea satelor.
                        
                        
                           21.12.2018”